**Anexa nr. 3** – **Mecanismul operațional de aplicare a instrumentului economic “Plăteşte pentru cât arunci” (PPCA) conform prevederilor O.U.G. nr. 74/2018**

**CAP. 1 Reguli de completare, validare și rectificare a declarației de impunere pentru toți utilizatorii sistemului public de salubrizare al ~~municipiului~~ județului Sibiu**

**Art.1**

(1)Declarația de impunere în vederea stabilirii cunatumului taxei de salubrizare aferentă anului 2021, Anexa 1-, sau cea rectificativă , Anexa 2 la Regulamentul de impunere a taxei de salubrizare trebuie (a) completată, ori (b) rectificată de către toți utilizatorii sistemului de salubrizare de pe raza județului Sibiu până la data de 30 iunie 2020. În absența acestor acțiuni ale utilizatorilor sunt aplicabile prevederile Regulamentului de instituire a Taxei de salubrizare art.3

(2) ***completarea declarației*** de salubrizare se face doar de către utilizatorii sistemului care până la data de 01.01.2021 nu au depus niciodată la Direcția Fiscală declarația de impunere pentru imobilul in care locuiesc ori în care desfășoară activități economice ori administrative. De asemeni, completarea unei declarații se va face de către toți utilizatorii noilor locuri de consum create în termen de 30 de zile de la apariția acestora.

(3) ***rectificarea declarației*** se face de către toți utilizatorii care au depus o declarație de impunere în perioada 01.11.2016 – 31.12.2020 și privește *indicarea tipului de imobil* prin alegerea dintr-o listă a categoriei acestuia, precum și *confirmarea codurilor recipientelor alocate* în folosintă exclusivă sau partajată, sau a platoformei publice în care s-a dispus arondarea utilizatorului. Validarea va trebui efectuată cel mai târziu până la data de 30 iunie 2021. Rectificarea poate privi, după caz, și alte modificări ale unor atribute proprii diferitelor tipuri de utilizatori (altele decât tipul imobilului și codurile recipientelor alocate) care apar din voința utilizatorului sau la inițiativa autorității publice locale.

**Art.2**

1. Fiecare declarație de impunere asociată unui loc de consum are alocat de către autoritatea publică locală un număr de identificare unic; acesta se va păstra neschimbat până la anularea declarației, indiferent de numărul de validări ori de rectificări ale acesteia;
2. Pe raza județului Sibiu toate declarațiile se vor putea completa sau rectifica (i) online, pe baza unui cod de autentificare pus la dispoziția proprietarilor de imobile de către autoritatea publică locală, (ii)prin corespondență, -completarea si transmiterea prin poștă a declarației, sau (iii) prin depunerea declarațiilor la ghișeele Serviciilor Fiscale.

**Art.3** Utilizatorii casnici și non-casnici care validează prin declarațiile de salubrizare codurile recipienților și care nu identifică etichetele cu codul acestra pe pubele vor transmite o cerere (online sau poșta) la adresa www.somasibiu.ro pentru ca tehnicienii operatorului de colectare să remedieze situația codului/dispozitivului RFID al recipientelor.

**Art.4**. Validarea codurilor seturilor de recipiente de către utilizatori echivalează cu recunoașterea folosirii lor în concordanță cu regulile cuprinse în Regulamentul de Salubrizare și al celui de instituire a taxei de salubrizare și, totodată, permite aplicarea mecanismului economic „Plătește pentru Cât arunci” , așa cum este acesta descris mai jos.

**CAP. 2** **Alocarea recipientelor de colectare a deșeurilor la locurile de consum**

**Art. 5** Proprietarii imobilelor pot solicita deschiderea și închiderea oricâtor locuri de consum (asocierea între numărul matricol unic al imobilului și o declarație de impunere) pentru imobillele pe care le dețin. Fiecare imobil trebuie să aibă asociat minim un loc de consum.

**Art. 6** Fiecărui loc de consum trebuie să îi corespundă un set de recipiente de colectare a deșeurilor; aceste recipiente sunt puse la dispozitțoa utilizatorilor prin intermediul operatorului de colectare. Tipul, volumul si culoarea recipientelor trebuie să fie în acord cu Regulamentul de Salubrizare si cu legislația în materie. Totodată, recipientele de colectare trebuie să fie compatibile cu autocompactoarele destinate transportului acestora.

**Art. 7**

(1) Proprietarii locuințelor individuale sau cei din apartamente situate in vile și în condominii care au locuri de consum exclusive vor valida prin intermediul declarației de impunere rectificative recipientele exclusive puse la dispoziție.

(2) Proprietarii apartamentelor din vile, blocuri și din condominii care au locuri de consum comune vor valida prin intermediul declarației de impunere rectificative codul platformei private sau al celei publice unde sunt arondați să depună deșeurile.

**Art. 8** Utilizatorii locurilor de consum exclusive pot solicita, prin recitificarea declarației de impunere, seturi suplimentare de recipineți pentru folosință proprie la acel loc de consum, fără a fi necesară o aprobare prealabilă din partea autorităților; regulile de aplicare ale costurilor acestora în funcție de tipul utilizatorului cuprinse în prezentul Regulament sunt aplicabile.

**Art. 9** Utilizatorilor de la locurile de consum comune li se vor aloca seturi de recipiente al căror număr va fi decis de autoritatea publică locală (adiecosibibiu) conform unor algoritmi de determinare care țin seama de numărul de imobile arondate și de frecvența de colectare programată. Utilizatorii locurilor de consum comune pot depune cereri pentru suplimentarea numărului de recipiente doar dacă există un acord al 50%+1 al locurilor de consum arondate platformei, iar autoritatea (adiecosibiu), pe baza unui raport tehnic la fața locului, poate aproba respectiva cerere.

**Art.10** Închiderea unui loc de consum exclusiv atrage automat ridicarea recipientelor alocate acelui loc de consum. Închiderea unuia sau mai multor locuri de consum comune se comunică celorlalte locuri de consum arondate. Autoritățile pot în aceste cazuri să reducă corespunzător numărul seturilor de recipiente, pe baza algoritmilor de alocare ale acestora.

**Art.11** Utilizatorii non-casnici care solicită recipiente exclusive sau care au obligația să solicite aceste recipiente (agenții economici de profil alimentație publică precum și utilizatorii non-casnici din imobile individuale) vor avea în vedere următoarele reguli:

1. Nu pot fi alocate recipiente pentru colectarea deșeurilor reciclabile fără recipente pentru colectarea fracției reziduale;
2. Recipientele de colectare destinate aceleiași fracții trebuie să aibă selectată aceeași frecvență de colectare;
3. Frecvența de colectare a deșeurilor reziduale pentru utilizatorii non-casnici poate fi de minim 2 ori pe lună, iar cea maximă poate fi egală cu cea a rutelor de colectare disponibile (cu excepția zilelor de duminică sau ale altor sărbători legale)
4. Agenții economici de tip HoReCa trebuie să aibă alocate recipiente pentru biodeșeuri daca aceasta este disponibilă pe raza UAT ului;
5. Recipientele de colectare a reciclabilelor (plastic/metal, hârtie/carton) vor fi prealocate la nivel minimal la paritate cu recipientele solicitate pentru deșeuri reziduale; utilizatorul non-casnic are opțiunea să solicite un număr suplimentar de recipiente pentru colectarea separată a reciclabilelor.
6. Utilizatorul non-casnic care nu solicită recipiente pentru colectarea fracțiior reciclabile trebuie să prezinte odata cu declarația de impunere si contractul de colectare separată al acestor deșeuri cu un colector autorizat.

**CAP 3 . DESCRIEREA MECANISMULUI TEHNIC "*PLĂTEȘTE PENTRU CÂT ARUNCI*” – Utilizatorii casnici**

Instrumentul economic “Plătește pentru cât arunci”(PPCA) are ca scop determinarea de natură financiară a beneficiarilor sistemului de salubrizare de a colecta selectiv deșeurile, suplimentar față de obligația legală prevăzută de Legea 211/2011.

Principiul de bază al acestui instrument economic este limitarea volumului de colectare destinat deșeurilor reziduale, raportat la indicele de generare a deșeurilor, prin metoda reducerii voluntare a frecvenței de colectare sau prin cea a limitării volumului disponibil al recipientelor inclus în pachetul de servicii, astfel încât fracțiile reciclabile și biodegradabile să fie sortate corespunzător.

Consiliul Local al UAT..........pe baza tarifelor fracțiilor de deșeuri exprimate în Lei /m3 a decis introducerea unor pachete de servicii de colectare precum și calculul per tip de recipient și pe tip de utilizator. Detalii cu privire la calculele financiare se regăsesc în Anexa 4 la Regulamentul de instituire a taxei de salubrizare. Pe baza acestor pachete si prețuri se determină în continuare mecanismul PPCA.

## Locuințe unifamiliale (individuale)

**Art. 12**

1. ADI ECO Sibiu a dimensionat 2 tipuri de pachete de servicii pentru utilizatorii locuințelor unifamiliale și a celor cu locuri de consum exclusive: ”*ECO*” și ”*BIO*”, al căror volum și frecvență de colectare anuală sunt prezentate in tabelul 1.
2. Tipul de abonament este dependent de infrastructura tehnico-edilitară din fiecare UAT.

***Tabel 1. Frecvența de colectare a pachetelor de servicii curpinse in PSSB din poartă în poartă:***

|  |  |  |  |  |  |  |
| --- | --- | --- | --- | --- | --- | --- |
|  | **rural/peri-urban/urban**  **case individuale** | **TIPUL RECIPIENTELOR:** | | | | |
|  |  | REZIDUAL |  | PLASTIC/METAL |  | BIODEȘEURI |
| **PSSB ECO** | Volum: | 120l |  | 240l |  | 120l |
| Nr.goliri incluse in PSSB/an: | **36** |  | **12** |  | **compostare individuală** |
| **PSSB BIO** | Volum: | 120l |  | 240l |  | 120l |
| Nr.goliri incluse in PSSB/an: | **26** |  | **12** |  | **26** |

***Note:****(1) golirea pubelelor se face pe baza aportului* ***voluntar***  *= pubela va fi ridicată doar dacă este prezentată la poartă în ziua prevăzută pentru colectarea fracției reziduale, dar serviciul de ridicare a deșeurilor reziduale rămâne în continuare disponibil în fiecare săptămână (52 săpt./an).*

*(2) Utilizatorii pot alege oricare săptămâni din an în care prezintă la ridicare pubela pentru deșeuri reziduale curpinsă în pachetul de servicii, fără ca acest lucru să genereze costuri suplimentare, atât timp cât numărul de ridicări nu îl depășește pe cel prevăzut de tipul de pachet alocat.*

*(3)**pentru colectarea fracțiilor reciclabile de hârtie/carton și de sticlă se folosesc recipientele de mare volum (1100l) amplasate pe punctele de colectare reciclare de pe raza fiecarui UAT.*

**Art. 13**

1. Costul pachetelor de servicii precum și al golirilor suplimentare ale pubelelor reziduale este detaliat în Anexa 4 al Regulamentul de Insituire a Taxei de Salubrizare.
2. Numărul de ridicări anuale ale pubelei de deșeuri reziduale incluse în Pachetul de Servicii de Salubrizare de Bază (PSSB) se va monitoriza cu un sistem de RFID taguri.

**2. Apartamente în vile sau în condominii**

**Art. 14**

1. Utilizatorii din apartamentele din vile sau din condominii cărora le-au fost aprobate locuri de consum exclusive vor avea același regim de servicii ca locuințele individuale, așa sum este descris la Art. 12 - Art.13
2. Utilizatorii din apartamentele situate în vile sau în condominii cu locuri de consum comune arondate la platforme private vor achita serviciile de colectare conform pachetului de servicii disponibil pe raza UAT ului pentru fiecare utilizator al platformei; numărul și volumul de recipiente pentru fracțiile de deșeuri colectate separat ce urmează a fi amplasate va fi determinat de autoritatea publică locală prin similitudine cu cel al utilizatorilor cu recipiente exclusive.
3. Numărul de goliri ale recipientelor arondate cuprinse în pachetul de servicii ale acestor utilizatori le va fi comunicat odată cu branșarea lor al recipiente, iar golirile suplimentare ale acestora prin raportarea la numărul de goliri incluse în pachetul de servicii se iau în calculul regularizarilor. Regularizarile se vor împărți proporțional cu numărul persoanelor declarate ale fiecărui utilizator arondat.

**3. Apartamentele de la blocuri**

**Art. 15**

1. Tuturor utilizatorilor care locuiesc în imobile aflate în blocuri li se va aloca din oficiu pachetul de servicii corespunzător rutelor de colectare disponibile pe raza UAT-ului cuprinzănd același volum anual disponibil/utilizator și la același cost ca în cazul utilizatorilor de la locuințele individuale.

## Dimensionarea recipientelor amplasate pe platforme se va face în funcție de numărul de utilizatori arondați la respectiva platformă, de frecvența de colectare a recipienților precum și în funcție de indicatorii de performanță ai colectării selective la nivelul S.M.I.D. Sibiu.

1. Suplimentar față de numărul recipientelor necesare, pe fiecare platformă publică de colectare se va amplasa cel puțin un recipient de volum mare (1100l) pentru colectarea suplimentară de deșeuri reziduale, marcat corespunzător. Colectarea acestuia se va face doar dacă acesta conține minim 75% deșeuri. Fiecare colectare a acestui recipient va genera costuri adiționale utilizatorilor branșați, cu ocazia regularizării.
2. În cazul în care utilizatorii unei platforme publice doresc amplasarea de recipiente suplimentare pentru deșeuri reziduale, acestea se vor putea suplimenta doar dacă 50%+1 din numărul utilizatorilor arondați solicită acest lucru. Această aprobare a amplasarii suplimentare de recipienți presupune acceptarea costurilor suplimentare cu respectivele recipiente, in mod egal pentru toți utilizatorii arondați la respectiva platforma. Containerele suplimentare nu vor putea depasi numărul celor anterior dimensionate ca urmare a algoritmului de calcul de la pct (4).
3. Containerele pentru deșeuri reziduale amplasate suplimentar vor fi distinct marcate pe corpul lor cu inscripția *“Atenție! Volum rezidual suplimentar! COST SUPLIMENTAR!”*

*Notă: Toate recipientele amplasate pe platformele publice vor fi echipate cu RFID tag-uri distincte, care vor transmite tipul de recipient și adresa la care acesta se află.*

***Tabel 2. Frecvența anuală de colectare a pachetelor de servicii curpinse in PSSB de la platformele publice:***



**CAP. 4: PPCA pentru utilizatorii non-casnici:**

**Art. 16**

1. Utilizatorii non-casnici aflați în imobile pluri-familiale de tip rezidențial cu arondare la platformele publice (excepția o consitutie apartamentele/spațiile comericale de la parterul acestor imobile cu intrare direct din stradă si care desfășoară activitate de tip HORECA, vânzari de produse alimentare și/sau hrana pentru animale) vor achita pachetul de servicii **PSSBAE**  în funcție de numărul de angajați înscriși pe declarația de impunere, conform grilei de prețuri din Anexa 4.
2. Numărul de angajați declarat pentru încadrarea în **PSSBAE** se referă la persoanele care își desfăsoară în mod obișnuit activitatea la imobilul de la locul de consum, indiferent de forma lor de retribuție; creșterea ori diminuarea numărului acestora se face prin declarații rectificative, iar noile încadrări ale agentului economic în **PSSBAE** se vor face proporțional cu perioada din an pentru care ele se aplică**.**
3. Proprietarii de imobile cu spații plurivalente non-rezidențiale care nu sunt arondate la platforme publice (birouri, retail, alte servicii, etc.) vor decide asupra numărului de locuri de consum și dacă acestea vor fi comune sau exclusive; de asemeni, aceștia vor comanda numărul, tipul și frecvența recipientilor de la platformele arondate locurilor de consum. În acest caz, pentru situația mai multor locuri de consum arondate aceleiași platforme, costul PSSB și regularizarea se vor împărți în mod egal utilizatorilor arondați acelei platforme.
4. Utilizatorii non-casnici care solicită branșarea la recipienți exclusivi, vor menționa în declarația de impunere volumul, tipul și numărul recipientelor solicitate, precum și numărul de ridicări anuale ale acestora. Numărul de colectări anuale solicitate a fi incluse în PSSB nu poate fi mai mic de 12 si nu poate depăși numărul maxim de colecări pe an, rezultat ca suma rutelor de colectare programate ale unei fracții de deșeuri într-un an calendaristic.
5. Utilizatorii non-casnici au obligația branșării cel puțin pentru fracția de deșeuri reziduale și cea de biodeșeuri (dacă generează biodeșeuri raportat la profilul de activitate și dacă această ruta de colectare este disponibilă pe raza UAT-ului).
6. Aprobarea branșării utilizatorilor non-casnici care solicită exclusiv recipiente pentru deșeuri reziduale în folosință exclusivă este permisă doar în situația în care se atașează în copie contractul cu firma de colectare autorizată pentru deșeurile reciclabile. Lipsa copiei contractului conduce automat la invalidarea cererii de branșare fără colectarea deșeurilor reciclabile.
7. În cazul în care frecvența anuală de colectare depășeste PSSB stabilit prin raportare la declararea recipientelor prevăzută la alin. (4), valoarea acestor goliri suplimentare se va calcula la regularizare conform formulei de la cap.5.

**CAP. 5: Regularizări și Penalizări**

**Art. 18**  Pubelele pentru fracțiile reciclabile și biodegradabile de la locurille de consum exclusive nesortate corespunzător, nu vor fi ridicate de către operator în ziua de colectare a respectivelor fracții. Utilizatorul are astfel posibilitatea să selecteze corespunzător deșeurile, sau să le predea în ziua de colectare a deșeurilor reziduale, fapt ce va atrage plata unei penalizări /recipient impurificat. Suplimentar, comisiile de control vor putea aplica sancțiuni pentru nerespectarea obligației de colectare selectivă a deșeurilor, în conformitate cu Regulamentul serviciului de salubrizare al Județului Sibiu și cu legislația în vigoare.

**Art. 19** Containerele de 1100l pentru deșeuri reciclabile și biodegradabile contaminate care sunt amplasate la platformele publice vor fi ridicate ca deșeuri reziduale, iar costul golirii în acest caz va fi unul penalizator.

**Art.20** Golirea containerelor pentru deșeuri reziduale de la platformele publice nu va fi efectuată decât dacă acesta conține deșeuri (minim 75% grad de umplere). Deșeurile depuse lângă containerele pentru deșeuri reziduale vor fi încărcate în containerul de deșeuri reziduale suplimentare de către operatorul de colectare.

**Art.21** Taxarea efectivă a costului ridicărilor suplimentare ale recipientelor pentru deșeuri reziduale va fi realizată anual prin regularizare, respectiv prin însumarea costurilor generate de numărul lunar de ridicări suplimentare ale pubelei de deșeuri reziduale sau a containerelor suplimentare, raportat la cele cuprinse în PSSB ..

**Art. 22** Operatorul de colectare (prin controlorul de traseu) va putea să facă inopinat verificări vizuale ale conținutului recipientelor destinate deșeurilor reciclabile și biodegradabile, refuzând colectarea acelor recipiente care sunt contaminate cu fracții reziduale. Operatorul va informa de îndată ADI ECO Sibiu cu privire la eventualele reclamații ale utilizatorilor referitoare la aceste situații. Refuzul va fi însoțit de un afiș lipit pe container pe care se va înscrie motivul refuzului de colectare.

**Art. 23** In cazul locurilor de consum comune, costurile suplimentare și penalizatoare vor fi împărțite în mod egal utilizatorilor (proprietarilor apartamentelor) arondați la respectiva platformă pivată, sau proporțional cu numărul de persoane înscris pe declarații în cazul utilizatorilor arondați platformelor pulbice, cu ocazia regularizării anuale a taxei de salubrizare.

***Notă****: Toate recipientele amplasate pe platformele publice vor fi echipate cu RFID tag-uri distincte, care vor transmite tipul de recipient și adresa la care acesta se află.*

***Notă: Toate aceste colectări ale diferitelor tipuri de recipiente vor fi efectuate de către autocompactoare diferite, monitorizate digital pentru prevenirea amestecării fracțiilor și care sunt inscripționate distinct pe părțile laterale ale acestora.***

--------------------------------------